**מדור חוסן והכוונת אוכלוסייה משטרת ישראל "נגיף הקורונה" תוספת- יום הזיכרון, יום העצמאות חודש רמדאן**

**מחלקת חירום/אגף המבצעים**

**-בלמ"ס-**

**סימוכין:38207120**

**23 אפריל 2020 תוספת לנוסח מס' -5**



**נספח לאוגדן, הנחיות ייעודיות ודגשי מב"צ להגבלת התנועה במרחב הציבורי –**

**מדובר בתוספת להגבלות הקיימות , לפרק זמן מוגבל בהתאם לתקנות לשעת חירום:**

**יום הזיכרון ויום העצמאות:**

**מיום שני, 27/04/2020 בשעה 16:00 ועד יום רביעי 29/04/2020 בשעה 20:00**

**חודש הרמדאן:**

**מיום חמישי, 23 אפריל 2020, ועד יום ראשון 3 במאי 2020**

**לתשומת ליבכם- לאחר סיום המועדים שצוינו לעיל אנו חוזרים להגבלות בשגרת הקורונה**

**תקנות ליום הזיכרון-**

1. **החל מיום ד' 22/4/2020 ועד ערב יום הזיכרון, יום ב' 27/4/2020 בשעה 16:00, תתאפשר יציאה מהבית לצורך ביקורי התייחדות והנצחה לבית קברות צבאי, חלקה צבאית או קבר צבאי המצויים בבית קברות אזרחי, קבר של חלל מערכות ישראל אף אם אינו קבר צבאי,** **קבר של חלל פעולות איבה, אתר הנצחה לחללי מערכות ישראל או לנפגעי פעולות איבה ,** **בית יד לבנים.**
2. **על פי התקנות, בערב יום הזיכרון וביום הזיכרון, כלומר החל מיום ב' 27 באפריל, בשעה 16:00, לא תתאפשר יציאה מהבית לשם ביקור בבתי עלמין ואתרי ההנצחה.**

**תקנות ליום העצמאות-**

1. **הגבלת תנועת אזרחים - החל מיום ג' 28/4/2020 בשעה 17:00 ועד ליום ד' 29/4/2020 בשעה 20:00, יוכל אדם לצאת מביתו רק לצורך הצטיידות בתרופות ובמוצרים חיוניים בלבד וקבלת שירותים חיוניים בלבד בתחום יישוב מגוריו, אלא אם בישוב לא קיימים שירותים אלו, ואז יוכל לקבלם ביישוב הסמוך ליישוב מגוריו.**
2. **תחבורה ציבורית תיפסק – החל מתאריך 28/4/2020 יום שלישי משעה 17:00, ועד לתאריך 29/4/2020 בשעה 20:00, למעט הסעות עובדים ומוניות.**
3. **על פי הנחיות משרד הבריאות על האזרחים לחגוג את יום העצמאות בבתיהם.**
4. **ביתר המטרות לשמן ניתן לצאת מהבית (עבודה, מחאות וכו') - לא חל שינוי גם בתקופת יום הזיכרון - יום העצמאות.**

**תקנות לחודש הרמדאן (23/4 עד 3/5)-**

1. **בישובים שמרבית תושביהם מוסלמים וכן באזורים מסוימים בירושלים,**

**הוחלט כי לא יפתחו עסקים וחנויות המקבלים קהל, החל מהשעה 18:00 ועד השעה 03:00 למחרת, למעט בתי מרקחת.**

1. **כלל העסקים יוכלו לפעול בשירות משלוחים בלבד (ללא איסוף מהחנות).**

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **ההגבלות הקיימות ממשיכות לחול** | **כלל המגבלות הקיימות כיום ממשיכות לחול**  (איסור יציאה מהבית אלא למטרות שנקבעו,  איסור שהייה בפארקים, חופי הים וגני שעשועים,  איסור פתיחת עסקים המפורטים בתקנות וכו'). | יועמ"ש |
| **יציאה מהבית**  **יציאה לצורך הצטיידות**  **תרופות**  **או שירות חיוני מחוץ לישוב** | 1. **יציאה מהבית:**     1. ניתן לצאת מהבית לטווח של 100 מטרים לזמן קצר ולשטח פתוח בלבד.    2. לא ניתן לבקר בבתי שכנים גם בטווח של ה- 100 מטרים מבית המגורים. 2. **יציאה מהבית לצורך הצטיידות במזון, תרופות או שירות חיוני אחר:** 3. מותרת רק בתחומי היישוב שבו נמצא מקום מגוריו של האדם. 4. ככל שבתחומי היישוב בו נמצא מקום מגוריו לא ניתן להצטייד במזון/תרופות/מוצר חיוני אחר/שירות חיוני אחר - ניתן לצאת לשם כך ליישוב סמוך. 5. **יישוב** הוא תחום השיפוט המוניציפלי. | יועמ"ש |
| **יציאה למקום העבודה בתקופת ההגבלה מותרת?** | **יציאה למקום העבודה:**   1. **יציאה לעבודה – מותרת,** אין לדרוש אישור מעבר/אישור עבודה או כל אישור אחר. 2. לא נופקו אישורי מעבר / אישורי עבודה או כל אישור אחר עבור עובדי מפעלים חיוניים. | יועמ"ש |
| **איסור על ביקור שכנים בטווח 100 מטר מבית המגורים** | **האפשרות לצאת מהבית לטווח של 100 מטרים לזמן קצר הינה לשטח פתוח בלבד** ולא ניתן לבקר בבתי שכנים גם בטווח של ה- 100 מטרים מבית המגורים. | יועמ"ש |
| **איסור על תחבורה ציבורית**  **האיסור לא חל על הסעת עובדים ומונית (כמפורט)** | 1. **תחבורה הציבורית**:    1. **תיפסק** בערב יום ג' 28/4 בשעה 17:00.    2. התחבורה **תתחדש** ביום ד' 29/4 בשעה 20:00. 2. **שירותי הסעה לנוסעים למקום עבודתם וחזרה ממנו - מותרים** (בכפוף להוראות שקבע משרד הבריאות לעניין נסיעה ברכב הסעות). 3. **הפעלת מונית – מותרת**, עם נוסע אחד או עם נוסע ומלווה במקרה של הסעת אדם לצורך רפואי או לצורך טיפול רווחה, פעילות חינוכית שאושרה והעברת קטינים להורים פרודים או שהוריהם נדרשים לצורך חיוני . | יועמ"ש |
| **הפעלת מפגני זיקוקים ו/או קרני לייזר** | רשות שתבחר להפעיל מפגן זיקוקים ו/או קרני לייזר ערב יום העצמאות (28-29/4) תעשה זאת בכפוף לכל דין,  באחריות הרשויות לנקוט באמצעים שברשותה כדי ליידע את התושבים בסמוך ובמהלך הפעלת זיקוקי די-נור ו/או קרני לייזר בדבר ההוראות הרלוונטיות ובהן האיסור להגיע למוקדי הפעלתם והאיסור להתקהל בזמן ההפעלה כמפורט בתקנות הגבלת פעילות ובצוו בריאות העם.  מבלי לגרוע מהאמור לעיל, ראוי , בין השאר , שברשות מקומית המונה מעל 20,000 תושבים יופעלו לפחות שני מוקדי הפעלה של זיקוקי די-נור ו/או קרני לייזר, תוך פיזור מיטבי של אתרי ההפעלה בשטח הרשות. | החלטה מספר 5009  של הממשלה מיום 22/4/2020 |

**שאלות הציבור לתוספת להגבלות ותשובות יועמ"ש/ מח' מבצעים/משרד הבריאות**

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **האם לאדם מותר לצאת לעבודה בחג?** | **כן** | יועמ"ש |
| **האם ניתן לדרוש מאדם אישור עבודה או אישור על מקום עבודה חיוני או כל אישור אחר?** | **לא.** | יועמ"ש |
| **האם אדם שסיים לעבוד בזמן שעות ההגבלה רשאי לחזור לביתו?** | **כן,**  החמרת ההגבלות אינה נוגעת ליציאה לעבודה או לחזרה הביתה מהעבודה. | יועמ"ש |
| **משלוחים** | שירותי בלדרות רשאים להמשיך לפעול  ולצורך עבודתם גם לצאת מתחום היישוב (יכולים להיות משלוחים חוציי ישובים). | יועמ"ש |
| **האם מותר להורה גרוש לצאת בחג מהבית כדי להביא קטין להורה השני?** | **כן,** בעניין זה לא חל שום שינוי. | יועמ"ש |
| **גופי הצלה** | גופי הצלה רשאים לצאת ולהיכנס לישובים במידת הצורך (כדוגמת – כב"ה, מד"א, זק"א, איחוד הצלה) | יועמ"ש |
| **האם במסגרת פעילות הספורט המותרת (עד 500 מטרים מהבית) ניתן לעשות שימוש במתקני הכושר במרחב הציבורי ?** | אסור להשתמש במתקני הכושר במרחב הציבורי,  (לפי הנחיות משרד הבריאות המגע במתקנים מגביר את הסיכוי להדבקה ומסכן את בריאות המשתמשים) | הנחיות משרד הבריאות |
| **האם משאיות למטרות שמחה של הציבור מאושרות?** | אם פועלים מטעם העיריה ושומרים על הכללים – **מותר.** | יועמ"ש |

ערכה:

דליה סלומון, רפ"ק

ר' חו' שת"פ ורשויות

**'ביחד ננצח את נגיף הקורונה'**

**בברכה,**

**גל גלעד, סנ"צ**

**רמ"ד חוסן והכוונת אוכלוסייה**

**מחלקת חרום/ חטיבת המבצעים**